Δημήτρης Ζιώγας

Ο Δημήτρης Ζιώγας (γεν. Βόλος, 9 Νοεμβρίου 1981) είναι Έλληνας ποδοσφαιριστής που αγωνίζεται στη θέση του σέντερ-φορ από τους γνωστότερους σκόρερ στο Περιφερειακό Πρωτάθλημα, κατά τη δεκαετία του 2000 και νυν προπονητής ποδοσφαίρου. Το 2008 αναδείχτηκε 1ος σκόρερ στη Δ΄Εθνική με τον Αστέρα Ιτέας, οδηγώντας τον στην κατάληψη της δεύτερης θέσης του Δ΄ομίλου, καθώς πέτυχε 37 τέρματα, αλλά και στα ημιτελικά του Κυπέλλου Ερασιτεχνών Ελλάδας

Πρώτη του ομάδα ήταν η Ακαδημία Ποδοσφαίρου Βόλου, από όπου ξεκίνησε τον αθλητισμό το 1994 και με την οποία αγωνίσθηκε για τρεις σεζόν, αναδεικνυόμενος σε κορυφαίο σκόρερ
της Α΄τοπικής κατηγορίας της Ε.Π.Σ. Θεσσαλίας. Το καλοκαίρι του 1997 υπογράφει στη Νίκη Βόλου, με την οποια αγωνίζεται για 4 σεζόν. 
Ακολούθως,βρίσκεται για μια διετία στον Αστέρα Ριζομύλου , με τον οποίο ανεβαίνει στη Δ΄Εθνική. Ήταν επίσης στέλεχος του Ανδρούτσου Γραβιάς, της Αναγέννησης Καρδίτσας, της Ένωσης Πόρου-Γαλατά και του Αστέρα Ιτέας (2007-08). Την περίοδο 2008-09 έπαιξε για 6 μήνες στη Νίκη Πολυγύρου και συνέχισε στην Αναγέννηση Γιαννιτσών, ενώ την περίοδο 2009-10 μεταγράφηκε στον Α.Ο. Νέας Ιωνίας. Το Φεβρουάριο του 2010 ο Δημήτρης Ζιώγας βρέθηκε θετικός σε έλεγχο αντιντόπιγκ αγωνιζόμενος με την ομάδα του Σαρωνικού, για το πρωτάθλημα της Γ΄Εθνικής Την περίοδο 2012-13 ο Ζιώγας αποτέλεσε βασικό στέλεχος και αναδείχθηκε πρώτος σκόρερ του 4ου ομίλου του Περιφερειακού Πρωταθλήματος, με τα χρώματα του Α.Ο. Καρδίτσας, με 14 τέρματα . Την περιοδο 2013-2014 αγωνίζεται με τον Σαρακηνο Αγιας Παρασκευης Βολου στην Α κατηγορια της ΕΠΣ Θεσσαλιας. Το καλοκαίρι του 2014 υπέγραψε στην Α.Ε. Λεονταρίου Καρδίτσας Αγωνίστηκε στην Α΄ τοπική κατηγορία της Ε.Π.Σ. Καρδίτσας όπου και αναδείχθηκε πρώτος σκόρερ της περιόδου 2014-15, με 24 τέρματα.

Ο Δημήτρης Ζιώγας έχει αναδειχθεί επίσης δυο φορές πρώτος σκόρερ στη Γ΄Εθνική, με την Αναγέννηση Γιαννιτσών και την Καρδίτσα. Κατέχει ακόμη, το ρεκόρ περισσότερων τερμάτων σε τοπικό πρωτάθλημα, 102 γκολ σε 35 αγώνες με τον ΑΟ Πόρου. Σε 22 χρόνια καριέρας έπαιξε σε 24 ομάδες Β΄, Γ΄, Δ΄Εθνικής και τοπικού πρωταθλήματος, επιτυγχάνοντας περισσότερα από 750 γκολ σε περισσότερους από 700 επίσημους αγώνες. Είναι ο μεγαλύτερος σκόρερ της Ελλάδας στις μικρές κατηγορίες και για τα επιτεύγματά του βραβεύθηκε 4 φορές από την Ε.Π.Ο. και τον Π.Σ.Α.Π. Την περίοδο 2015-16 αγωνίζεται με τα χρώματα της Α.Ε. Δημινίου στην Α' τοπική κατηγορία της Ε.Π.Σ. Θεσσαλίας, όπου πέτυχε για πρώτη φορά στα χρονικά της διοργάνωσης της συγκεκριμένης ποδοσφαιρικής Ένωσης να γίνει ο πρώτος ποδοσφαιριστής που σημείωσε 5 τέρματα σε 45' μόλις λεπτά αγώνα Με την ολοκλήρωση της περιόδου 2015-16 ο Δημήτρης Ζιώγας έκλεισε οριστικά την πολυετή του καριέρα, σύμφωνα με δική του, προηγούμενη δήλωση αναδεικνυόμενος πρώτος σκόρερ στον 2ο Όμιλο της Α΄ τοπικής κατηγορίας 
Ε.Π.Σ. Θεσσαλίας, με 21 τέρματα.

Το ντεμπούτο του σαν προπονητής πραγματοποιήθηκε την περίοδο 2016-17, αμέσως μετά το πέρας της αγωνιστικής του καριέρας, όταν ανέλαβε την τεχνική ηγεσία της ομάδας της Σκιάθου Από τα μέσα της περιόδου 2016-17 έχει αναλαβεί ως παίκτης-προπονητής τη Δάφνη Λιβανάτων (Ε.Π.Σ. Φθιώτιδας)

Ωστόσο την περίοδο 2017-18 ο Ζιώγας επανήλθε στην ενεργό δράση με τα χρώματα της Νίκης Βόλου στο πρωτάθλημα της Γ΄ Εθνικής.